als_Latn dik_Latn sag_Latn
Isuf Kurtaj
Temat Kryesore
- Fantazia e shfrenuar hollivudiane e ish-kryeministrit. Harton skemën e krimit në tentativë, duke akuzuar kreun e qeverisë dhe të Parlamentit
- Keqardhja që ka vetëm 60 mijë euro për të porositur vrasje
Ish-kryeministri Sali Berisha në prononcimin e bërë pas mbledhjes së grupit parlamentar të PD-së, mbi akuzat politike të deputetit Tomë Doshi ndaj mazhorancës ka dhënë skenarin e tij plot fantazi, që i ngjan filmave thriller. Që në fillim të deklaratës Berisha, teksa komentoi mbi atë që e quajti skenarin e atentatit ndaj Tomë Doshit, bëri përgjegjës Metën e Ramën, njërin si porositës, tjetrin si bashkëpunëtor. Berisha shkoi më tej, kur tha se Meta ka shkuar vaj me Doshin deri në momentin kur Doshi u rebelua për emërimet e zyrtarëve të lartë, duke pretenduar se Veriu ishte aneksuar.
Skenari
Ish-kryeministri tha se marrëdhëniet e Metës me Ramën ishin si ato të skllavit me padronin. “Unë i kisha denoncuar këto marrëdhënie. Marrëdhëniet e Ilir Metës me Ramën ishin ato të skllavit me padronin e tij absolut. Sepse për hir të së vërtetës Rama, pas çdo udhëtimi, i sillte Metës haberin e tmerrshëm se në Berlin, Paris, në Bruksel dhe kudo, sa herë kthehej, i thoshte më kërkojnë arrestimin tënd. Unë këto i kisha denoncuar shumë herë në parlament. Meta si djallëzor do ta kapërcente këtë handikap të tmerrshëm dhe kishte vetëm një mënyrë, vrasja. Në këtë kontekst bashkërisht vendosin të zhvillojnë një skenar në të cilin eliminoi Tom Doshin për të gjithë problematikën që kishte me Ramën dhe Ramës në këtë rast i ngrohej barku. Por këtu është një koncesion dhe koncesioni ishte Mhill Fufi, i cili duhej eliminuar për motive primitive personale të një njeriu që ishte i zhytur në krim, që ishte Meta. Në këtë mënyrë Meta bënte skenarin e pas krimit. Skenari dështoi, siç dështoi skenari i vrasjes së Piro Bares, sepse autori mendoi se po shkonte në katastrofë.
Dështimi i skenarit nxjerr Ramën lakuriq,” tha Berisha. Berisha tha më tej se aktet më makabre të akuzës së deputetit Doshi ndaj qeverisë janë dy. Porositja e vrasjes, sipas Berishës, nga Ilir Meta është pika e parë e akuzës, ndërsa heshtjen e Edi Ramës për 5 muaj me radhë Berisha e cilëson një akuzë tjetër të pafalshme. “Këta kumbarë e konsiderojnë parlamentin thjesht si shpella e bodrume të mafies në pushtet. Çdo qytetar është i ftuar të shtrojë pyetjen pse Ilir Meta zgjodhi në një anë Doshin në PS dhe Fufin në PD? Kam dëgjuar mendime të cekëta, se Meta kishte inate të mëdha me Doshin. Këto ishin qesharake e të turpshme, pasi ata i kishin aq vaj muhabetet për një kohë, sa Rama u bë xheloz. Meta e mbante Ramën në telefon për 30 minuta duke ia plasur zemrën, dhe i tregonte se si po shijonte kecat, karkalecat dhe verën me Tomë Doshin. Por pas zgjedhjeve Doshi u bë njeriu më problematik për Ramën u përlesh për emërimet e zyrtarëve më të lartë. Sipas tij veriu u përjashtua në këto emërime. Shkoni pak tek “Il Gusto”. Muret e “Il Gustos” do ju tregojnë sharjet nga para dhe mbrapa që Doshi i bëri Sajmir Tahirit. Nuk po ua përmend, po në tavolinën ngjitur me ta ishin edhe dy miq të mi, që dëgjuan çdo sharje. Doshi krijoi rebelimin, tha do marr 5, 6 deputetë dhe nuk votojmë reformat”, sqaroi Berisha. Më tej Berisha sqaroi se si u arrit deri në skenarin e krijuar për eliminimin fizik të Doshit, ndërsa nuk ngurroi të shtonte se përgjegjësinë do ia adresonin atij.
Ndërkohë kur u pyet të komentonte deklaratat e Spartak Brahos, për akuzuat ndaj kunatit të tij tha: “Kam neveri të komentoj botën e krimit. Ai ka thirrur në zyrë persona të caktuar për t’ju thënë se Berisha ka sponsorizuar këto dy vrasje dhe ata i kanë kthyer reston, i kanë thënë edhe një qime floku po i lëvizi njeriut tonë do i kesh punët siç meriton t'i kesh. Por kjo pjesë e dytë do jetë çështje e hetimit. Agim Rama ju duhej se vrasjen do ja faturonin Berishës. Shkoni pyesni ata. Kunati im as që duhet të merret me shpifje të botës së krimit. Për pjesën e dytë do merret hetimi”, theksoi Berisha. Sipas tij atyre u duhet dikush që t’ia faturonin vrasjen. Por Berisha, mospërfshirjen e tij me vrasjen në tentativë e ka justifikuar duke thënë se “Sali Berisha nuk mund të sponsorizonte një vrasje me 600 mijë euro, ku në llogarinë e tij bankare ai ka 60 mijë euro. Kjo nuk besohej kërkund. "Meta ka marrë përgjigje. Nuk kam pse e pyes kunatin në këtë mes dhe ai as nuk duhet të merret me shpifje të botës së krimit. Meta ka thirrur familjarët, njerëz, për t'u thënë se Sali Berisha donte të eliminonte “vëllanë tënd”. Dhe ka marrë përgjigje burrërore, siç duhet. Do të marrë edhe përgjigje ligjore, sepse kjo është një faqe tjetër e zezë e skenarit të një mafiozi në krye të Parlamentit”, tha Berisha.
Përfshirja e Agim Ramës, Berisha: “Donin të më përfshinin”
Ish-kryeministri beson se ka një skenar vrasjeje të organizuar nga kryeparlamentari Ilir Meta për ndarje pushteti, mes tij dhe Ramës për ta bërë sa më të besueshëm, sipas Berishës, është përfshirë këtu jo vetëm Tomë Doshi, që ka patur një histori marrëdhëniesh miqësore me Edi Ramën dhe më vonë dhe me Metën, por edhe një deputet i opozitës, Mëhill Fufi. Ky i fundit sipas tij, në zgjedhjet e 2013-ës, pati një shkëmbim zjarri. “Në zgjedhjet e 2013-ës ku dikush mbeti i vrarë, e dikush i plagosur në zonën elektorale të Fufit, ishte i përfshirë edhe një i afërm i tij. Atyre u duhej emri i Agim Ramës, sepse pas vrasjes, vrasjen do ia faturonin Sali Berishës”.
Kunati i Berishës, Agim Rama: Emri im për të devijuar shënjestrën
Agim Ramaj i akuzuar nga maxhoranca si porositësi i vrasjes së Tom Doshit dhe Mhill Fufit theu heshtjen dhe reagoi dje për herë të parë. “Unë jam përmendur për tjetër gjë për të devijuar shënjestrën. Nuk jam unë objekt i kësaj pune. Është për të qarë për gjithë shoqërinë kjo akuzë që më bëhet mua”, shprehet Ramaj për mediat. Më tej ai tha se nuk do të përfshihet në këtë lloj katrahure, siç e cilësoi ai. “Është hera e parë që e dëgjoj emrin tim për këto veprime. Nuk dua të prononcohem për këto gjëra. Nuk dua të përfshihem në këtë lloj katrahure. Nuk e meritojnë as komentin. Refuzoj t’i komentoj të gjitha këto veprime”, tha ai i pyetur nëse kishte dijeni mbi akuzat ndaj tij. Kunati ishkryeministrit Berisha, Agim Ramaj është një biznesmen me aktivitet në fushën e ndërtimit.
Shtoni një koment
11 Komente
Psikologu
Ky kafshe njeri, eshte kriminel i lindur.
sali serbi
Po te mblidhet litari qen i serbit.
kastrioti
pa arrestuar kriminelin e popullit sali berisha histori komploti do degjojme gjithmone nga klani i tije.
lenini
skenarin e trillerit se si mund te vritet Toma e di vetem Berisha
ali kaponia
hahaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaa sa mire i di sala keto puce, inskenime ka eksperince te madhe ne CV e tije. hajde shtet kape se ky i deklaraon vete se sa eshte i implikuar ne krim.............
Shqiptar Kosova
Te gjitha keto poshtersira dhe tragjedi qe po e percjellin Shqiperin qe 25 vite jan pjell e dreqit ,pjell e Salih Berishes.Gjer sa ky kriminel te jet i lir dhe i gjall ,Shqiperia do zhytet qdo dit e me shum ne llumin e vrasjeve dhe tragjedive kombetare.Prandaj sa me shpejt te rehatohet ky bastard aq me mir do jet per Shqiperin
Emigranti 90-tes
Kam pershtypjen se doktori po te behej regjizor -skenarist , dhe aq me teper ne filmat triller , padyshim do te cilesohej nje nga yjet e Hollyvudit ,,
Une
Ka kohe qe u kam thene,gjeni nje veteriner t'a çoje ne Hage doktor leshin dhe peshkun e tij,Tom cjapin
kulmi
Saliun dhe peshqit e tij i dergoni ne Hage,ndryshe nuk merret kthesa per drejtesi e shtet ligjor
pa emer
Doshi dhe Fufi ndihmuan shum ne fitoren e Rames e Metes dhe humbjen e Berishes dhe Bashes . Saliu nga fizionomia dhe syt duket I droguar ose skizofrenik. Kejo sajes eshte per te terhequr vemendjen nga problemet serioze ne Shqiperi
SOPIQOTI
Sali Berisha eshte i "PA ARIRSHEM" ne parashikime idiote .Nuk eshte hera e pare qe shfaqet i tille.Koleget e tij ne Europe mbasi largohen nga detyra me voten ose jo te popullit shikojne punen e tyre dhe pothuaj se nuk shfaqen ne publik .E kunderta ndodh me Sali Berishen qe nje e dy na " K A K A R I S"ne podiume dhe ne per Tv si ato grate llafazane te mehalles.
knc_Latn als_Latn als_Latn als_Latn als_Latn bjn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bug_Latn als_Latn als_Latn als_Latn vec_Latn als_Latn crh_Latn als_Latn slv_Latn als_Latn als_Latn als_Latn fur_Latn als_Latn fra_Latn als_Latn som_Latn als_Latn ast_Latn als_Latn fin_Latn als_Latn